31987R3534
L 336/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 3534/87 НА КОМИСИЯТА
от 24 ноември 1987 година
относно класирането на продукти в подпозиция 16.04 E от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), изменен последно с Регламент (ЕИО) № 2055/84 (2), и по-специално член 3 от него,
като има предвид, че с цел да се осигури еднакво прилагане на номенклатурата на Общата митническа тарифа, е необходимо да се приемат разпоредби за тарифното класиране на замразени парчета от риба тон, без кожа (филе от риба тон), които предварително са термично обработени във вода или с пара, главно за улесняване отстраняването на кожата, при което е настъпило частично коагулиране на протеините;
като има предвид, че позиция № 03.01 от Общата митническа тарифа, приложена към Регламент (ЕИО) № 950/68 на Съвета (3), последно изменен с Регламент (ЕИО) № 2184/87 (4), се отнася за риба, прясна (жива или не), охладена или замразена; като има предвид, че позиция № 16.04 се отнася за приготвени храни и консерви от риба;
като има предвид, че вследствие на топлинната обработка, описаните по-горе парчета риба са загубили характера на продукт от позиция № 03.01 и се класират в позиция № 16.04; като има предвид, че в рамките на тази позиция, следва да бъде избрана подпозиция е 16.04 Е;
като има предвид, че предвидените в настоящия регламент мерки са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Замразени парчета от риба тон, без кожа (филе от риба тон), които предварително са термично обработени във вода или с пара, главно за улесняване отстраняването на кожата, при което е настъпило частично коагулиране на протеините, се класират в Общата митническа тарифа в подпозиция:
16.04
Приготвени храни и консерви от риби, включително хайвер и неговите заместители:
Е.
Риба тон.
Член 2
Настоящият регламент влиза в сила на осмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 ноември 1987 година.